"Manchester Yunayted" darvozaboni  hurmat ko`rsatgan, AQSh gimnastikachilari u bilan suratga tushishni iltimos qilgan afsonaviy Chusovitina

Xabaringiz bor, kecha sport gimnastikasi afsonasi Oksana Chusovitina professional faoliyatini yakunladi. Bu voqea dunyo sport jamoatchiligi tomonidan alohida e`tirof etildi.
Jumladan, futbol olamidagi eng kuchli darvozabonlardan biri, Ispaniya terma jamoasi hamda Angliyaning “Manchester Yunayted” klubi posboni David de Xea qariyb 11 yarim million obunachisiga ega bo`lgan shaxsiy instagram kanaliga Oksananing suratini joylagan.
Shuningdek, AQShning gimnastikchi ayollar guruhi Olimpiada maydonida afsonaviy Oksana Chusovitinadan u bilan birga suratga tushishni iltimos qilishdi. 
" AQShlik ayollar Oksana Chusovitina bilan mashg`ulot paytida suratga tushish baxtiga muyassar bo`lishdi, chunki u o`z rekordini uzaytirgan 8-Olimpiya o`yinlarida qatnashishga tayyorlanmoqda!" - deyiladi izohda. 
 
Yana bir bora hammasi uchun rahmat, Oksana!